**ประกาศองค์การบริหารส่วนตำบลทรงคนอง**

**เรื่อง รับสมัครสอบคัดเลือกพนักงานส่วนตำบลตำแหน่งบริหาร เพื่อดำรงตำแหน่งบริหารต่างสายงาน**

……………………….………………..

ด้วยองค์การบริหารส่วนตำบลทรงคนอง อำเภอพระประแดง จังหวัดสมุทรปราการ จะดำเนินการสอบคัดเลือกพนักงานส่วนตำบลตำแหน่งบริหาร **เพื่อดำรงตำแหน่งบริหารต่างสายงาน ตำแหน่ง รองปลัดองค์การบริหารส่วนตำบล (นักบริหารงาน อบต.7)**

อาศัยอำนาจตามความ ข้อ 86 - 100 และข้อ ๑๕๓ แห่งประกาศคณะกรรมการพนักงานส่วนตำบลจังหวัดสมุทรปราการ เรื่อง หลักเกณฑ์และเงื่อนไขการสอบคัดเลือกสำหรับพนักงานส่วนตำบล พ.ศ. 2557 ลงวันที่ 13 มกราคม 2558 จึงประกาศรับสมัครสอบคัดเลือกพนักงานส่วนตำบลตำแหน่งบริหาร**เพื่อดำรงตำแหน่งบริหารต่างสายงาน** ดังต่อไปนี้

**1. ตำแหน่งที่รับสมัครสอบคัดเลือก**

 ๑.1 ตำแหน่ง รองปลัดองค์การบริหารส่วนตำบล ระดับ 7 (นักบริหารงาน อบต. ๗) จำนวน ๑ อัตรา

 ๒. หน้าที่ความรับผิดชอบของตำแหน่ง และลักษณะงานที่ปฏิบัติ

 - ปรากฏตามเอกสารแนบท้าย (ภาคผนวก ก.)

 **๓. คุณสมบัติของผู้มีสิทธิสมัครสอบคัดเลือก**

 ผู้สมัครจะต้องเป็นผู้มีคุณสมบัติครบถ้วนตามคุณสมบัติเฉพาะตำแหน่ง ตามมาตรฐานกำหนดตำแหน่งและมีคุณสมบัติครบถ้วนตามหลักเกณฑ์สอบคัดเลือกพนักงานส่วนตำบลตำแหน่งบริหาร**เพื่อดำรงตำแหน่งบริหารต่างสายงาน** สำหรับตำแหน่งที่จะแต่งตั้งในวันรับสมัคร ดังนี้

 ๓.๑ คุณสมบัติเฉพาะสำหรับตำแหน่ง รองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ ๗)

 (1) เป็นพนักงานส่วนตำบล ซึ่งดำรงตำแหน่งหรือเคยดำรงตำแหน่งหัวหน้าสำนักปลัด อบต. (นักบริหารงานทั่วไป 7) หรือตำแหน่งผู้อำนวยการกองระดับ 7 หรือที่ ก.อบต. เทียบเท่ามาแล้วไม่น้อยกว่า 2 ปี โดยจะต้องปฏิบัติราชการเกี่ยวกับการบริหารงานท้องถิ่น หรืองานอื่นที่เกี่ยวข้องมาแล้วไม่น้อยกว่า 1 ปี

 (2) กรณีพนักงานส่วนตำบลซึ่งโอนมาจากข้าราชการประเภทอื่น ให้เริ่มนับระยะเวลาการดำรงตำแหน่งบริหารตามสายงานนั้น ตั้งแต่โอนมาดำรงตำแหน่งบริหารในองค์กรปกครองส่วนท้องถิ่น

 (4) มีคุณวุฒิตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ ก.อบต.กำหนด

 (5) ได้รับเงินเดือนไม่ต่ำกว่าขั้น 16,190.-บาท (ขั้นต่ำของระดับ 7)

- ๒ –

 **4. การรับสมัครสอบคัดเลือก วัน เวลา และสถานที่รับสมัครสอบคัดเลือก**

 ให้ผู้มีสิทธิสมัครสอบคัดเลือกยื่นใบสมัครสอบคัดเลือก พร้อมเอกสารต่างๆ ที่ต้องใช้ในการสมัครตามประกาศองค์การบริหารส่วนตำบลทรงคนองกำหนด ด้วยตนเองได้ที่ องค์การบริหารส่วนตำบลทรงคนอง อำเภอพระประแดง จังหวัดสมุทรปราการ ตั้งแต่วันที่ **14 สิงหาคม ๒๕๕8 ถึงวันที่ 27 สิงหาคม 2558** หรือสอบถามรายละเอียดเพิ่มเติมได้ที่ โทรศัพท์หมายเลข ๐๒ ๘๑๘๕๒๒๖-7 ในวันและเวลาราชการ *ภาคเช้าตั้งแต่เวลา 08.30 น.-12.00 น. และภาคบ่ายตั้งแต่เวลา 13.00 น. – 16.30 น. โดยผู้สมัครเข้ารับการสอบคัดเลือกต้องตรวจสอบและรับรองคุณสมบัติของตนเองว่าถูกต้องและมีคุณสมบัติครบถ้วนตามคุณสมบัติในตำแหน่งที่สมัคร* ผู้สมัครสอบคัดเลือกมีสิทธิเลือกตำแหน่งที่จะสมัครสอบได้เพียงตำแหน่งเดียวเท่านั้น

**5. เอกสารและหลักฐานที่ต้องนำไปยื่นในการสมัครสอบคัดเลือก**

 ผู้ประสงค์จะสอบคัดเลือกฯ ให้ยื่นใบสมัครด้วยตนเองต่อเจ้าหน้าที่รับสมัครสอบคัดเลือกพร้อมด้วยหลักฐาน ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้

 5.๑ ใบสมัครตามแบบที่คณะกรรมการสอบคัดเลือกฯ กำหนด **(ภาคผนวก ข)**

 จำนวน 1 ชุด

 5.๒ สำเนาบัตรประจำตัวเจ้าหน้าที่ของรัฐ (พนักงานส่วนตำบล), สำเนาบัตรประวัติ

 พนักงานส่วนตำบล และประวัติรับราชการ จำนวน 1 ชุด

 5.๓ รูปถ่ายเครื่องแบบข้าราชการหน้าตรง ไม่สวมหมวกและไม่สวมแว่นตาดำ ขนาด

 1 นิ้ว (ถ่ายครั้งเดียวกันไม่เกิน 6 เดือน) โดยเขียนชื่อตัว ชื่อสกุล หลังรูปถ่ายด้วย

 ตนเอง จำนวน 3 รูป

 5.๔ สำเนาหลักฐานแสดงคุณวุฒิการศึกษา เพื่อแสดงคุณวุฒิซึ่งเป็นคุณสมบัติเฉพาะ

 สำหรับตำแหน่งที่สมัครสอบคัดเลือก จำนวน 1 ชุด

 5.๕ แบบประเมินบุคคลเพื่อพิจารณาความเหมาะสมกับตำแหน่ง (ภาคผนวก ค)

 5.6 หนังสือรับรองจากนายกองค์การบริหารส่วนตำบลต้นสังกัด อนุญาตให้สมัครเข้ารับ

 การสอบคัดเลือก **(ภาคผนวก ง.)** จำนวน 1 ชุด

 5.7 ใบรับรองแพทย์ที่สถานพยาบาลของรัฐออกไว้ให้ไม่เกิน 1 เดือน จำนวน 1 ฉบับ

 5.8 เอกสารหลักฐานที่แสดงว่าได้ปฏิบัติงานขององค์การบริหารส่วนตำบลในงานที่

 เกี่ยวข้องมาแล้วไม่น้อยกว่า 1 ปี

 5.9 หลักฐานอื่นๆ เช่น การเปลี่ยนชื่อตัว ชื่อสกุล ใบสำคัญการสมรส ฯลฯ (ถ้ามี)

6. ค่าธรรมเนียมในการสมัครสอบคัดเลือก

 ผู้สมัครสอบคัดเลือก จะต้องเสียค่าธรรมเนียมในการสมัครสอบคัดเลือกพนักงานส่วนตำบลตำแหน่งบริหาร**เพื่อดำรงตำแหน่งบริหารต่างสายงาน ตำแหน่งละ** 2๐๐.- บาท (เมื่อผู้สมัครสอบคัดเลือกแล้ว ค่าธรรมเนียมการสอบจะไม่จ่ายคืนให้ไม่ว่ากรณีใดๆ ทั้งสิ้น)

**7. หลักสูตรและวิธีการสอบคัดเลือก**

 หลักสูตรและวิธีการสอบคัดเลือก แบ่งออกเป็น 2 ภาค โดยมีคะแนนรวม 200 คะแนน แยกรายละเอียดดังนี้

 7.**1. ภาคความรู้ความสามารถที่ใช้เฉพาะตำแหน่ง** (คะแนนเต็ม 100 คะแนน)

 ทดสอบความรู้ความสามารถในทางที่จะใช้ในการปฏิบัติงานในหน้าที่โดยเฉพาะตามที่ระบุไว้ในมาตรฐานกำหนดตำแหน่ง โดยวิธีสอบข้อเขียน

- ๓ –

  **7.2. ภาคความเหมาะสมกับตำแหน่ง** (คะแนนเต็ม 100 คะแนน)

 คณะกรรมการสอบคัดเลือกจะประเมินผู้เข้าสอบเพื่อพิจารณาความเหมาะสมกับตำแหน่ง หน้าที่ที่จะแต่งตั้ง ความสามารถที่ใช้ในการปฏิบัติงานในหน้าที่ หลักการบริหาร ประสบการณ์ ท่วงทีวาจา อุปนิสัย ทัศนคติ ปฏิภาณไหวพริบ บุคลิกภาพและภาวะผู้นำ โดยวิธีสอบสัมภาษณ์

 ทั้งนี้ ในกรณีที่มีเหตุผลและความจำเป็นซึ่งต้องทำการสัมภาษณ์ก็อาจสัมภาษณ์ก็ได้แต่จะต้องนำผลการประเมินของผู้บังคับบัญชามาประกอบการสัมภาษณ์ด้วย

**8. ประกาศรายชื่อผู้มีสิทธิเข้ารับการสอบคัดเลือก**

 องค์การบริหารส่วนตำบลทรงคนอง จะประกาศรายชื่อผู้มีสิทธิเข้ารับการสอบคัดเลือก โดยจะปิดประกาศให้ทราบใน**วันที่ 28 สิงหาคม 2558** ณ ที่ทำการองค์การบริหารส่วนตำบลทรงคนอง อำเภอพระประแดง จังหวัดสมุทรปราการ หากองค์การบริหารส่วนตำบลทรงคนองตรวจพบในภายหลังว่าผู้สมัครสอบคัดเลือกผู้ใดมีคุณสมบัติไม่ตรงตามที่กำหนด หรือเป็นผู้ขาดคุณสมบัติจะตัดสิทธิ ผู้นั้น มิให้เข้าสอบคัดเลือก หรือพิจารณาไม่ให้ผ่านการสอบคัดเลือก หรือถอนรายชื่อผู้นั้นออกจากบัญชีรายชื่อผู้สอบคัดเลือกได้ และหากพบว่าเป็นการเจตนาหรือจงใจทุจริตจะรายงานต้นสังกัดผู้นั้น เพื่อพิจารณาดำเนินการทางวินัยต่อไป

 **9. การกำหนดวัน เวลา และสถานที่ดำเนินการสอบคัดเลือก**

 กำหนดสอบคัดเลือก **ในวันเสาร์ที่ 12 กันยายน พ.ศ. ๒๕๕**8 **ณ ห้องประชุมศาลากลางจังหวัดสมุทรปราการ** อำเภอเมืองสมุทรปราการ จังหวัดสมุทรปราการ โดยให้ผู้มีสิทธิเข้ารับการสอบคัดเลือกมารายงานตัวภายในเวลา ๐7.45 น. ของวันสอบคัดเลือก หากพ้นกำหนดจะถือว่าสละสิทธิเข้ารับการสอบคัดเลือกและไม่มีสิทธิเรียกร้องใดๆ ไม่ได้ทั้งสิ้น

 คณะกรรมการสอบคัดเลือกพนักงานส่วนตำบลฯ ได้กำหนดเวลาสอบ ดังนี้

 - เวลา 09.00 น.–12.00 น. สอบภาคความรู้ความสามารถที่ใช้เฉพาะตำแหน่ง(ภาค ข.)

 - เวลา 13.00 น.–16.00 น. สอบภาคความเหมาะสมกับตำแหน่ง (ภาค ค.)

 **10. การแต่งกาย**

ผู้มีสิทธิเข้ารับการสอบคัดเลือก จะต้องแต่งกายเครื่องแบบสีกากีคอพับแขนยาว รองเท้าหนังสีดำ หุ้มส้น/หุ้มข้อ ในวันสอบสัมภาษณ์ และให้นำบัตรประจำตัวเจ้าหน้าที่ของรัฐไปแสดงในวันสอบคัดเลือกด้วย

**11. การประกาศผลการสอบคัดเลือก**

 คณะกรรมการคัดเลือกฯ จะรายงานผลการสอบคัดเลือกต่อองค์การบริหารส่วนตำบล ทรงคนอง โดยจัดทำบัญชีรายชื่อผู้ที่ผ่านการสอบคัดเลือกและจัดเรียงลำดับตามผลคะแนนรวม และจะประกาศผลการคัดเลือกฯ ในวันที่ 14 กันยายน 2558 และองค์การบริหารส่วนตำบลทรงคนอง รายงานผลไปยังคณะกรรมการพนักงานส่วนตำบลจังหวัดสมุทรปราการ (ก.อบต.จังหวัดสมุทรปราการ) ภายใน ๕ วันทำการ

12. การขึ้นบัญชีผู้สอบคัดเลือกได้

 การขึ้นบัญชีผู้ผ่านการคัดเลือก จำนวน 2 เท่าของอัตราว่างตามที่ประกาศรับสมัครสอบคัดเลือก โดยจะเรียกรายงานตัวผู้สอบคัดเลือกได้ลำดับที่ 1 ภายใน 30 วัน และเมื่อได้รับการบรรจุแต่งตั้งผู้สอบคัดเลือกได้ตามอัตราว่างที่แต่งตั้งแล้ว บัญชีสำรองให้ยกเลิกไป

- 4 –

**๑3. การบรรจุแต่งตั้ง**

 13.1 องค์การบริหารส่วนตำบลทรงคนอง จะพิจารณาแต่งตั้งผู้สอบคัดเลือกได้ในตำแหน่งว่าง จากบัญชีผลการสอบคัดเลือกฯ เมื่อได้รับความเห็นชอบของคณะกรรมการพนักงานส่วนตำบลจังหวัดสมุทรปราการ(ก.อบต.จังหวัดสมุทรปราการ) แล้ว

 13.2 หากมีข้อสงสัยหรือโต้แย้งในประกาศฉบับนี้ ให้ถือผลการวินิจฉัยของคณะกรรมการสอบคัดเลือก เป็นที่สุด

จึงประกาศมาให้ทราบโดยทั่วกัน

 ประกาศ ณ วันที่ 20 กรกฎาคม พ.ศ. ๒๕๕8

 (นายวัชระ เติมวรรธนภัทร์)

 นายกองค์การบริหารส่วนตำบลทรงคนอง

**ภาคผนวก ก**

**เอกสารแนบท้ายประกาศคณะกรรมการคัดเลือกพนักงานส่วนตำบล องค์การบริหารส่วนตำบลทรงคนอง**

**อำเภอพระประแดง จังหวัดสมุทรปราการ**

**รายละเอียดของตำแหน่งที่จะดำเนินการคัดเลือก**

………………………………………………….

**ชื่อตำแหน่ง** **นักบริหารงานองค์การบริหารส่วนตำบล 7**

**ตำแหน่งประเภท บริหาร**

**หน้าที่และความรับผิดชอบ**

 ปฏิบัติหน้าที่ปลัดองค์การบริหารส่วนตำบล หรือรองปลัดองค์การบริหารส่วนตำบล

ซึ่งมีหน้าที่ความรับผิดชอบความยากและคุณภาพของงานสูงมาก รับผิดชอบงานบริหารทั่วไป การบริหารงานองค์การบริหารส่วนตำบล โดยควบคุมหน่วยงานหลายหน่วย และปกครองผู้อยู่ใต้บังคับบัญชาจำนวนมาก และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

ในฐานะปลัดองค์การบริหารส่วนตำบล รองปลัดองค์การบริหารส่วนตำบล ทำหน้าที่

พิจารณาทำความเห็น สรุปรายงานเสนอแนะและดำเนินงานตามกฎหมายและระเบียบคำสั่งที่ต้องใช้ความชำนาญเกี่ยวกับการบริหารงานองค์การบริหารส่วนตำบล โดยปฏิบัติหน้าที่อย่างใดอย่างหนึ่งหรือหลายอย่าง เช่น การอนุญาต การอนุมัติ การดูแลผลประโยชน์ของ อบต. การประกอบการค้าซึ่งเป็นที่รังเกียจหรืออาจเป็นอันตรายแก่สุขภาพ และหน้าที่อื่นตาม พ.ร.บ.สาธารณสุข การรักษาความสงบเรียบร้อยของประชาชน จัดให้มีและบำรุงทางบกและทางน้ำ รักษาความสะอาดของถนนหรือทางเดินและที่สาธารณะ รวมทั้งการกำจัดมูลฝอยและสิ่งปฏิกูล ป้องกันและระงับโรคติดต่อ จัดให้มีเครื่องมือเครื่องใช้ในการดับเพลิงให้ราษฎรได้รับการศึกษาอบรม จัดให้มีน้ำสะอาด หรือการประปา จัดให้มีโรงฆ่าสัตว์จัดให้มีสุสานฌาปนสถาน บำรุงและส่งเสริมการทำมาหากินของราษฎร จัดให้มีและบำรุงสถานที่ทำการพิทักษ์รักษาคนเจ็บไข้ จัดให้มีและบำรุงการไฟฟ้าหรือแสงสว่างโดยวิธีอื่น จัดให้มีและบำรุงทางระบายน้ำ เทศพาณิชย์ จัดให้มีและบำรุงส้วมสาธารณะ จัดให้มีและบำรุงสงเคราะห์มารดาและเด็ก จัดให้มีและบำรุงโรงพยาบาล จัดให้มีการสาธารณูปการ จัดให้มีการจัดทำกิจการซึ่งจำเป็นเพื่อการสาธารณสุขจัดตั้งและบำรุงโรงเรียนอาชีวศึกษา จัดให้มีและบำรุงสถานที่สำหรับการกีฬาและพลศึกษา จัดให้มีและบำรุงสวนสาธารณะ สวนสัตว์ และสถานที่พักผ่อนหย่อนใจ ปรับปรุงแหล่งเสื่อมโทรม และรักษาความเรียบร้อยของท้องถิ่น กิจการอย่างอื่นซึ่งจำเป็นเพื่อการสาธารณสุข และหน้าที่อื่น ๆ ซึ่งมีคำสั่งกระทรวงมหาดไทย หรือกฎหมายบัญญัติให้เป็นหน้าที่ขององค์การบริหารส่วนตำบล เช่น การเลือกตั้งสมาชิกสภาองค์การบริหารส่วนตำบล เลขานุการสภาองค์การบริหารส่วน การจัดการให้ความสะดวก และรักษาความสงบเรียบร้อยในการเลือกตั้งของแต่ละหน่วยเลือกตั้งที่อยู่ในท้องที่ การจัดการให้ความสะดวก และรักษาความสงบเรียบร้อยในการเลือกตั้ง การขออนุมัติจ้าง ลูกจ้าง และคนงานองค์การบริหารส่วนตำบล การขออนุมัติเลื่อนขั้นเงินเดือนลูกจ้างคนงาน และพนักงานส่วนตำบลประจำปี การขออนุมัติใช้จ่ายเงินสะสมขององค์การบริหารส่วนตำบล เป็นกรรมการสอบแข่งขันบุคคลเข้าบรรจุเป็นพนักงานส่วนตำบลที่ ก.อบต. จังหวัดแต่งตั้งเป็นกรรมการสอบสวนพนักงานส่วนตำบล

ผู้ถูกกล่าวหากระทำผิดวินัย เป็นเจ้าหน้าที่งบประมาณ เป็นเจ้าหน้าที่เกี่ยวกับการศึกษา เป็นเจ้าหน้าที่เกี่ยวกับการควบคุมโรคระบาดสัตว์ เป็นกรรมการควบคุมรักษาทรัพย์สินขององค์การบริหารส่วนตำบล เป็นผู้เก็บรักษาเอกสารสำคัญขององค์การบริหารส่วนตำบล เป็นผู้รับผิดชอบเกี่ยวกับการเงินทั่วไปขององค์การบริหารส่วนตำบล ตรวจฎีกาเบิกจ่ายเงิน ลงนามถอนเงินจากธนาคารพาณิชย์ ธนาคารออมสิน คลังจังหวัดเป็นกรรมการรักษาเงินขององค์การบริหารส่วนตำบล เป็นพนักงานเจ้าหน้าที่ประเมินภาษีโรงเรือน เป็นพนักงานเจ้าหน้าที่ประเมินภาษีบำรุงท้องที่ เป็นพนักงานเจ้าหน้าที่ประเมินภาษีป้าย เป็นพนักงาน เจ้าหน้าที่ควบคุมการฆ่าและออกใบอาชญาบัตรการฆ่าและการจำหน่ายเนื้อสัตว์ เป็นเจ้าหน้าที่ดับเพลิง เป็นเจ้าหน้าที่พัสดุ เป็นเจ้าหน้าที่จัดทำรายงานประจำปี เป็นกรรมการตรวจรับวัสดุและกรรมการควบคุม

การก่อสร้าง เป็นกรรมการตรวจสภาพอาคาร เป็นกรรมการควบคุมการรับส่งเงิน เป็นกรรมการอำนวยการศึกษา เป็นกรรมการประชาสัมพันธ์ เป็นกรรมการจัดงานประจำปี อันเป็นประเพณีท้องถิ่น หรืองานราชพิธี งานรัฐพิธี เป็นกรรมการช่วยเหลือและบรรเทาทุกข์ประชาชนในท้องถิ่นในกรณีเกิดภัยธรรมชาติและสาธารณภัยต่าง ๆ เป็นต้น ฝึกอบรมและให้คำแนะนำปรึกษาในการปฏิบัติงานแก่เจ้าหน้าที่ระดับรองลงมา ตอบปัญหาชี้แจงต่าง ๆ เกี่ยวกับงานในหน้าที่ เข้าร่วมประชุมคณะกรรมการต่าง ๆ ตามที่ได้รับแต่งตั้งเข้าร่วมประชุมในการกำหนดนโยบายและแผนงานของส่วนราชการที่สังกัดและปฏิบัติหน้าที่อื่นที่เกี่ยวข้องในฐานะหัวหน้าหน่วยงาน นอกจากปฏิบัติงานดังกล่าวข้างต้นแล้ว ยังทำหน้าที่กำหนดนโยบายการปฏิบัติงาน พิจารณาวางอัตรากำลังเจ้าหน้าที่และงบประมาณของงานที่รับผิดชอบ ติดต่อประสานงานวางแผนมอบหมายงาน วินิจฉัยสั่งการ ควบคุมตรวจสอบให้คำปรึกษาแนะนำ ปรับปรุงแก้ไขติดตามประเมินผลและแก้ปัญหาข้อขัดข้องในการปฏิบัติงานที่รับผิดชอบด้วย

**คุณสมบัติเฉพาะสำหรับตำแหน่ง**

**คุณสมบัติเฉพาะสำหรับตำแหน่งในฐานะรองปลัด อบต. 7**

 (1) เป็นพนักงานส่วนตำบล ซึ่งดำรงตำแหน่งหรือเคยดำรงตำแหน่งหัวหน้าสำนักปลัด อบต. (นักบริหารงานทั่วไป 7) หรือตำแหน่งผู้อำนวยการกองระดับ 7 หรือที่ ก.อบต. เทียบเท่ามาแล้วไม่น้อยกว่า 2 ปี โดยจะต้องปฏิบัติราชการเกี่ยวกับการบริหารงานท้องถิ่น หรืองานอื่นที่เกี่ยวข้องมาแล้วไม่น้อยกว่า 1 ปี

 (2) กรณีพนักงานส่วนตำบลซึ่งโอนมาจากข้าราชการประเภทอื่น ให้เริ่มนับระยะเวลาการดำรงตำแหน่งบริหารตามสายงานนั้น ตั้งแต่โอนมาดำรงตำแหน่งบริหารในองค์กรปกครองส่วนท้องถิ่น

 (4) มีคุณวุฒิตรงตามคุณสมบัติเฉพาะสำหรับตำแหน่งตามมาตรฐานกำหนดตำแหน่งที่ ก.อบต.กำหนด

 (5) ได้รับเงินเดือนไม่ต่ำกว่าขั้น 16,190.-บาท (ขั้นต่ำของระดับ 7)

**ความรู้ความสามารถที่ต้องการ**

 นอกจากจะมีความรู้ความสามารถเช่นเดียวกับนักบริหารงานองค์การบริหารส่วนตำบล 7 แล้ว จะต้องมีความรู้ความเข้าใจในนโยบายการบริหารงานของรัฐบาล และปัญหาด้านการเมือง เศรษฐกิจและสังคม

ของประเทศ